Irkut (selskab)

JSC Irkut Corporation () er en russisk flyproducent, med hovedkontor i distriktet Aeroport, Nordlige forvaltningsdistrikt i Moskva. Virksomheden har en flyfabrik, Irkutsk Aviation Plant () beliggende i Irkutsk, hvor flyproduktionen foregår, og er endvidere ejer af designbureauet Jakovlev.

Virksomheden blev grundlagt i 1932 i Transbajkal-regionen i det sydøstlige Sibirien. Virksomheden er i dag børsnoteret på fondsbørsen i Moskva (kode IRKT) og har det russiske statsselskab United Aircraft Corporation som hovedaktionær.

Irkut er bedst kendt som fremstiller af kampfly i Sukhoj Su-30-familien og af passagerflyet Irkut MC-21. Irkut leverer endvidere komponenter til Airbus' A320-serie.

Historie

Sovjettiden (1932 - 1993) 
Ved dekret nr. 181 af den 28. marts 1932 besluttede USSR's kommissariat for sværindustri at etablere flyfabrikken Irkutsk Aviation Plant (IAP) (). Flyfabrikken skulle fremstille fly designet af Sovjetunionens fly-designbureauer. Det første fly, der blev produceret på fabrikken var Tupolevs I-14, der fløj første gang den 16. februar 1935. Året efter påbegyndte IAP masseproduktion af bombeflyet Tupolev SB. Flyfabrikken producerede herefter i Sovjetunionens levetid en række forskellige fly fra bl.a. designbureauerne Iljusjin, Tupolev og Jakovlev. Fra 1970'erne begyndte IAP at producere Mikojan-Gurevitjs MiG-23 og MiG-27 og senere i 1980'erne og 90'erne Sukhojs Su-27 og Su-30.

Moderne tid (1993 - i dag) 
Efter Sovjetunionens sammenbrud indgik IAP i december 1996 en kontrakt med Indien om levering af Sukhoj Su-30MKI til indiens flyvevåben, ligesom IAP producerede amfibieflyet Beriev Be-200.

Den 27. december 2002 blev selskabet omdøbt fra Irkutsk Aviation Production Association til Irkut Corporation. Irkut Corporation blev i marts 2014 det første russiske forsvarsvirksomhed, der blev børsnoteret. Samme år overtog Irkut Corporation Jakovlev Designbureau, der blev et datterselskab i koncernen.

I 2006 lagde den russiske regering Irkut (inklusive Jakolev) sammen med Iljusjin, Mikojan, Sukhoj og Tupolev under et nyt fælles selskab, United Aircraft Corporation, der herefter samlede det meste af den russiske flyindustri.

Irkut har indgået et joint venture med den indiske militærflyproducent Hindustan Aeronautics (HAL) om produktion af flyet UAC/HAL Il-214, der designes af Iljusjin. I juli 2007 blev Irkut Corporation valgt som hovedansvarlig for udvikling og produktion af mellemdistance passagerflyet MC-21. MC-21 er det første fly, der er desinget af Irkut Corporation. MC-21 havde sin jomfruflyvning den 28. maj 2017.

I november 2018 overførste United Aircraft Corporation selskabet Sukhoi Civil Aircraft Co. fra Sukhoj til Irkut Corporation, hvorved Irkut overtog ansvaret for videreudvikling og produktion af passagerflyet Sukhoj Superjet 100. Irkuts passagerflydivision har endvidere ansvaret for det russisk-kinesiske CR929 widebody passagerfly.

Irkut Corporation omfatter i dag tillige Jakolev Designbureau, en avionicsafdeling og komponentfremstillingsvirksomheden AeroComposit.

Produkter

Fremstillede fly 
Nedenstående fly er designede af et andet designbureau, men bygget af IAP/Irkut Corporation.

Designede fly 
Nedenstående fly er designet af Irkut Corporation og dets datterselskaber.

Referencer

Eksterne henvisninger 

 Irkut Corporations hjemmeside 
 Irkut Corporations hjemmeside 
 YouTube kanal

Flyproducenter fra Rusland
Flyproducenter fra Sovjetunionen
Etableret i 1932